cyanic-selkie/wikianc huggingface dataset:
Hannelore Kraft
Fra 2007 er hun leder av SPD Nordrhein-Westfalen, fra 2009 en av fire stedfortredende nestledere i partiet og fra juli 2010 ministerpresident(Ministerpräsidentin) i Nordrhein-Westfalen. Kraft var fra 1. november 2010 til 31. oktober 2011 president i det tyske forbundsrådet. Kraft var den første kvinne i dette embetet noensinne.
Embetet som forbundsrådspresident regnes som nummer fire i den tyske statsrettslige rangorden, etter presidenten, presidenten i forbundsdagen og kansleren.
Utdannelse
Etter gymnaset (abitur) i 1980 utdannet Hannelore Kraft seg til bankfunksjonær. Hun er diplomøkonom fra universitetet i Duisburg og har dessuten studert ved King’s College London.
Privatliv
Hannelore Kraft gift og har en sønn. Etter å ha gått ut av den romersk-katolske kirke meldte hun seg senere inn i den evangeliske kirke.
Senegals kvinnelandslag i basketball
Senegals kvinnelandslag i basketball er landslaget i basketball som representerer Senegal i internasjonale konkurranser.
Landslaget er rangert som nummer 24 på FIBA-rankingen, og har i AfroBasket tatt elleve gull-, seks sølv- og tre bronsemedaljer.
Nestori Toivonen
Nestori Kallenpoika Toivonen (født 25. mars 1865, død 6. april 1927) var en finsk skytter som deltok i de olympiske leker 1912 i Stockholm og 1920 i Antwerpen.
Toivonen vant to olympiske bronsemedaljer i skyting under OL 1912 i Stockholm. Han kom på tredjeplass i både den individuelle og i lagkonkurransen 100 meter løpende hjort, enkeltskudd.
Åtte år senere, under Sommer-OL 1920 i Antwerpen, vant han en sølv- og en bronsemedalje i lagskyting. Han var med på det finske laget som kom på andreplass på 100 meter løpende hjort enkeltskudd bak Norge. De andre på laget var Robert Tikkanen, Kaarlo Lappalainen, Yrjö Kolho og Magnus Wegelius. Han var også med på det finske laget som kom på tredjeplass på 100 meter løpende hjort dobbeltskudd bak Norge og Sverige. De andre på laget var Robert Tikkanen, Yrjö Kolho, Vilho Vauhkonen og Magnus Wegelius.
Liste over flaggbærere for Swaziland under OL
Liste over flaggbærere for Swaziland under OL inneholder samtlige idrettsutøvere som har båret Swazilands flagg under åpningsseremoniene til sommer- og/eller vinter-OL.
Igor Nikulin
Igor Jurjevitsj Nikulin (russisk: Игорь Юрьевич Никулин, født 14. august 1960 i Moskva) er en russisk tidligere sleggekaster som konkurrerte for Sovjetunionen (SUS i OL 1992).
Han var en av 1980-tallets fremste sleggekastere. Gjennombruddet kom med sølvmedaljen i EM 1982 i Athen, bakom landsmannen, og verdensrekordholder Jurij Sedykh. Under VM 1983 i Helsingfors ble det fjerdeplass etter et kast på 79,34 meter. Under EM 1986 i Stuttgart ble det bronse, etter et kast på 82,00 meter. Til tross for at han satte ny verdensrekord, så ble det altså kun tredjeplass bak legendene Sedykh og Sergej Litvinov.
I VM 1987 i Roma gav 80,18 bare en femteplass. Under EM 1990 i Split ble det en ny bronsemedalje, denne gang etter Igor Astapkovitsj og Tibor Gécsek.
Hans siste store mesterskap, OL 1992 i Barcelona, ble karrierens høydepunkt med en bronsemedalje. Han er sønn av den tidligere sleggekasteren Jurij Nikulin som ble nummer fire under OL i 1964. Hans personlige rekord på 84,48 er det syvende beste resultatet på verdensstatistikken.
Rhantus
Rhantus er en slekt av biller og tilhører familiegruppen vannkalver.
Utseende
Storvannkalver har en avlangt oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Kroppen er nokså flattrykt, mye bredere enn høy. Fasettøynene er relativt små og ikke utstående. Antennene er trådformede.
Fargen er vanligvis svart eller mørk svart-brun, kan ha gulaktige tegninger. Overflaten har kraftig mikroskulptur og er halvmatt.
Hunnen har alminnelige framføtter, mens hannen har brede framføtter. De er utvidet med noen sugeskåler den bruker under paring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.
Levevis
Både de voksne billene og larvene, er  rovdyr. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Utbredelse
Denne slekten er utbredt over store deler av Jorda, både i tropiske og tempererte områder.
Systematisk inndeling
Oversikten følger Artsdatabankens regler og har med de arter som er funnet i Norge eller antas å kunne bli oppdaget her. Angitt antall funn i Norge er fra september 2020. Det er mulig å søke flere opplysninger med navnet hos Artsdatabanken eller se fullstendig utbredelse og data for en art eller gruppe hos Artskart.
ORP «Grom»
ORP «Grom» var en polsk jager av Grom-klassen som deltok i andre verdenskrig. Grom var 114 meter lang, 11,3 meter bred og hadde en besetning på 180 mann. Grom ble satt inn i tjeneste i den polske marinen i 1937 og senket av Luftwaffe 4. mai 1940 under slaget om Narvik.
I 1979 ble monumentet Krigeren Grom reist på Groms plass i bydelen Taraldsvik i Narvik, som et minnesmerke over de 59 som omkom i forliset.
Den dag i dag hviler vraket av Orp Grom utenfor Orneset like ved byen, på sytti til ett hundre og fem meters dyp. Vraket ligger oppned og i to deler.
Pour l’Amour des Chiens
Av de opprinnelige bandmedlemmene var Neil Innes, Roger Ruskin Spear, Rodney Slater, «Legs» Larry Smith, Vernon Dudley Bohay-Nowell, Martin «Sam Spoons» Ash og Bob Kerr.
New Millennium Bonzos
The Times ga albumet fire stjerner og beskrev det som «sjelden mindre enn sjarmerende», mens The Observer ga plata tre stjerner og omtalte den som «forutsigbar» og «kun halvveis underholdende».
Nandkumar Singh Chauhan
Han var medlem av Bharatiya Janata Party, og satt i Lok Sabha fra 1996 til 2009, og igjen fra 2014 og til sin død.
Chauhan døde 2. mars 2021 på et sykehus i New Delhi av covid-19, i en alder av 68 år.
The Bronx
The Bronx er én av fem bydeler i den New York. Bydelen har sammenfallende grenser med Bronx County i delstaten New York State.
The Bronx er den nordligste bydelen, og den eneste bydelen som ligger på det amerikanske fastlandet. I tillegg omfatter bydelen flere små øyer i East River og Long Island Sound. Elven Harlem skiller bydelen fra øya Manhattan.
Nabolag
Myndighetene i New York City skiller mellom 49 forskjellige nabolag i The Bronx. Blant de mest kjent er South Bronx, «Little Italy» rundt Arthur Avenue og Riverdale.
West Bronx
De vestre delene av The Bronx er preget av åser. West Bronx er i dag en blanding av eldre bygårder, fattige nabolag med sosialboliger og finere nabolag som Riverdale. West Bronx har New York Citys fjerde største park i Van Courtlandt. Nabolag i vestre Bronx omfatter Port Morris, Mott Haven, Melrose, Morrisania, East Morrisania, Longwood, Hunts Point, Concourse, Highbridge, West Farms, East Tremont, Tremont, Morris Heights, University Heights, Belmont, Fordham, Fordham-Bedford, Bedford Park, Norwood, Kingsbridge Heights, Kingsbridge, Riverdale og Woodlawn.
East Bronx
East Bronx omfatter også en blanding av forskjellige typer nabolag, og består i stor grad av eldre bygårder. Blant nabolagene i East Bronx er Harding Park, Soundview, Castle Hill, Parkchester, Westchester Square, Van Nest, Pelham Parkway, Morris Park, Throgs Neck, Country Club, City Island, Pelham Bay, Williamsbridge, Eastchester, Baychester, Edenwald og Wakefield.
East Bronx har New York Citys største park, Pelham Bay Park.
City Island
City Island ligger i sundet mot Long Island, og har forbindelse med fastlandet i City Island Bridge.
City Island er kjent for sine restauranter og hus langs strandkanten, og har et typisk småbypreg.
South Bronx
Grensene for South Bronx er noe flytende, men kan defineres som området sør for Fordham Road. Begrepet «South Bronx» brukes ofte som et synonym for fattigdom, på grunn av områdets fattigslige preg. South Bronx har noen av de fattigste strøkene i hele USA, og er kjent for sin høye kriminalitet.
Et av de mest kjente strøkene i South Bronx er The Hub, et shoppingdistrikt som ofte kalles «The Bronx' Broadway». Andre strøk i South Bronx er Mott Haven, Melrose, Morrisania, East Morrisania, Hunts Point, Longwood, Highbridge, Concourse, West Farms, East Tremont, Tremont, Morris Heights, University Heights, Belmont og Fordham.
Det kjente Yankee Stadium ligger i South Bronx.
Demografi
Folketellingen viste at 35,64% av befolkningen er sorte, 48,38% er hispanics og 14,53% hvite (ikke inkludert hispanics). Nyere estimater viser at andelen hispanics øker, slik at den er nå er over 50%. The Bronx er ett av stedene i USA med størst andel av befolkningen fra Puerto Rico og fra Den dominikanske republikk.
Data fra 2000 antyder at 47% av befolkningen snakker engelsk hjemme. 43% snakker spansk.
PlayStation Official Magazine - UK
PlayStation Official Magazine - UK (ofte forkortet til OPM) var et britisk tidsskrift som dekker nyheter rundt PlayStation, og ble grunnlagt i 2006. Det ble lagt ned i 2021 og erstattet med Play.
Tom Georg Indrevik
Tom Georg Indrevik (født 1969) er en norsk politiker som representerer Høyre. Han tiltrådte 1. januar 2020 som den første ordføreren i den nye kommunen Øygarden etter at de tre kommunene Sund, Fjell og Øygarden ble slått sammen.
Jostein Trøite
Han var medlem av Venstre før han meldte seg inn i SV i ung alder. Han var varamedlem av Levanger kommunestyre fra 1980 til 1987, fast medlem fra 1988 til 2019, så varamedlem fra 2019. Han har vært SVs gruppeleder og medlem av formannskapet i tre perioder. Han var også medlem av Innherred samkommunestyre 2004–2015. Trøite var medlem av Nord-Trøndelag fylkesting 2011–2015, ledet SVs fylkestingsgruppe, og satt fylkestingets plan- og økonomikomité.
Trøite er utdannet historiker og pedagog fra Universitetet i Trondheim fra 1976. Han var gårdbruker på farsgården Støre på Skogn i over 30 år. Gården har tidligere tilhørt farsslekten til Jonas Gahr Støre. Trøite har vært leder i Skogn Bondelag og styreleder i Innherred Biovarme AS. I 2016 ble han styreleder i Oikos – Økologisk Norge.
Jostein Trøite er sønnesønn av stortingsmann Johan Peter Trøite fra Hegra.
Universitäts- und Landesbibliothek Darmstadt
Universitäts- und Landesbibliothek Darmstadt er det sentrale biblioteket til Technischen Universität Darmstadt i den kretsfrie byen Darmstadt i Regierungsbezirk Darmstadt i Hessen. Det tjener til forskning, undervisning og studier ved universitetet og som utdannings- og forskningsinnretting for regionen. Som offentlig vitenskapelig bibliotek forsørger det også befolkningen i det sørlige Hessen og tilhørende myndigheter og kulturinstitutter med litteratur.
Biblioteket dekker et bredt spektrum med aktuelle informasjonsmedia i trykt og digital form. Vekten ligger på naturvitenskapelige og tekniske verker, ånds- og samfunnsvitenskapelige såvel som lokalhistorisk litteratur. Det inneholder ca 1,5 millioner bøker, 4000 trykte tidsskrifter og 6000 online, såvel som et stort antall databaser. Litteratur som ikke utlånes, f.eks. læreboksamlinger, er tilgjengelig i egne lukkede avdelinger.
Nia Misikea
Misinia Billy Misieka (født 27. desember 1993 i Auckland) er en newzealandsk kulestøter. Han representerer også Niue internasjonalt.
Idrettskarriere
Misikea deltok i Samveldelekene 2014, der han kom på 22.-plass i spydkast.
Han representerte Niue under Samveldelekene 2018 i Gold Coast i Australia. I spydkast kastet han 47,73 meter, og kom på 12.-plass i kvalifiseringsgruppe A. Han fikk 23. beste resultat totalt i kvalifiseringen, og nådde ikke finalen. I kulestøt satte han nasjonal rekord for Niui, med 12,13 meter, men nådde ikke finalen.
Bock aff dyäffwlens frästilse
Bock aff dyäffwlens frästilse (Liber de tentationibus diaboli alternativt De diversis diaboli tentationibus) er en bok av Jean Gerson som handler om åt lære allmuen å stå imot det onde. Jean Charlier de Gerson (født 1363 i Gerson ved Reims i Frankrike, død i 1429 i Lyon) var en fransk teolog, mystiker, politiker og forfatter.
Første trykte bok på svensk
Dette ble den første trykte bok som ble utgitt på det svenske språk. Erkebiskopen i Uppsala, Jakob Ulfsson, gav kannikken Ericus Nicolai i oppdrag å oversette den; forordet er datert 15. februar 1493, men arbeidet ble ikke klart før i 1495 som det fremgår av kolofonen:
Den svenske inkunabel utgaven bestod av 26 blad i oktavformat. Boktrykkeren «Johannes smedh» er blitt identifisert som Johann Fabri, som var svoger til boktrykkeren Bartholomeus Ghotan som kom fra Lübeck i 1486, og var den nest første boktrykkeren i Sverige. Oversetteren Ericus Nicolai var Sveriges første teologiprofessor.
Bossnettet i Bergen
Når systemet står ferdig i 2022 vil 15,000 husstander være dekket av nettet. Per juni 2019 besto nettet av ett system, 14 kilometer med rør som betjener 7,000 husholdninger. . Det første nettet dekker Nøstet, Klosteret, Engen og Sydnes
I februar 2019 samlet bossnettet inn fire tonn om dagen og selve tømmingen av containerne på terminalen skjer med ordinære bossbiler, én gang i uken.
Utbygging
Videre skal det bygges et «grønt nett» som skal dekke blant annet Marken og Nygårdshøyden og det skal bygges en terminal på Nygårdstangen i Bergen sentrum for å dekke mottaket av dette nettet.
Kart over bosnettet er ifølge BIR Nett offentlig tilgjengelig informasjon og har delegert datadeling til Bergen Vann. Kart og datafiler (.sosi filer) kan bestilles hos VA-etaten/Bergen vann sine nettsider. Bergen Vann mener fra sin side at bossnettet er samfunnskritisk infrastruktur og dermed skjermingsverdig informasjon.
På internett finnes diverse kart over bossnettet i lavere oppløsning, inkludert fra BIR selv (se vedlagt kart til venstre).
Teknisk
Bossnettet har ulike nedkast, ett for papir og plast og ett for restavfall. I tillegg finnes det bossbøtter som står langs gaten. De minste nedkastene har sylindre rett under nedkastet med kapasitet for ca. 30 leiligheter. Mens de som er dimensjonert for 30-400 leiligheter har en betongkasse under nedkastet for å kunne mellomlagre større mengder avfall før det suges ut.
Selve nettet består av stålrør med indre diameter på 508 mm langs alle trasene. Når systemet kjører, suges luft inn i enden og det hele drives av ni vifter på 90 kilowatt fordelt over to fysiske nett, som får vindhastigheten opp i 80 km/t. Rørene er beregnet å vare i minst 60 år.
Operasjon
Alle brukerne av nedkastene har en RFID-brikke man må autentisere seg med for å åpne lukene. Private brukere har åtte inkluderte à 35 liter restavfall og ubegrenset med kildesortert avfall. En større luke på 120L er tilgjengelig for næringskunder.
Drift
Bossnettet driftes av Envac Norge, et underselskap av svenske Envac AB, som også har gjort utbyggingen av selve nettet og har en driftsavtale på ti år.
Missale Aboense
Missale Aboense er en messebok som ble trykt for bispedømmet Åbo i året 1488. Den er den eldste trykte bok og den eneste inkunabel i Finland. Missale Aboense er på latin og ble trykket av Bartholomaeus Ghotan i Lübeck på oppdrag av biskop Konrad Bitz og domprost Magnus III Stjernkors.
Det finnes fire bevarte pergamentmissaler av Missale Aboense, hvarov to i Finland. Den ene er på Helsingfors universitetsbibliotek og den andraepå Jyväskylä universitetsbibliotek.
Grønn iguan
Grønn iguan er en stor, planteetende øgle som lever i Mellom- og Sør-Amerika.
Utbredelsen strekker seg fra Paraguay og det sørlige Brasil nordover til det sørlige Mexico og noen av øyene i Karibien. Forvillede dyr har etablert seg flere steder i USA, både i Florida, Texas, og på Hawaii.
Det skal ikke være så veldig vanskelig å temme en grønn iguan, men den bør helst være ganske ung. En voksen iguan er vanskeligere å temme enn en som er ung. En iguan kommer til å ta opp mer plass ettersom den vokser, og kan komme til å trenge mye stell.
Nedstrandsfjorden
Nedstrandsfjorden er den østlige delen av Boknafjorden, og ligger mellom Tysvær og Finnøy kommune i Rogaland. Fjorden har innløp mellom Stong i Tysvær i vest og Kyrkjøy i Sjernarøyane i øst. Innløpet ligger like øst for innløpet til Hervikfjorden.
På nordsiden av fjorden stikker det flere dype viker inn fra fjorden. Muslandsviken går inn til grenden Lernaland og Hindaråvågen går inn til tettstedet Hindaråvåg. Rett øst for Hindarvåg ligger tettstedet Nedstrand, som har gitt navn til fjorden.
Fra Helgøy/Sjernarøyane i Finnøy kommune går det ferje over fjorden til Nedstrand.
Dumpingsfeltet i Nedstrandsfjorden
Nedstrandsfjorden er over 700 m dyp og har i perioder vært benyttet til dumping av utrangerte fartøy, ammunisjon og annet. Et utvalg av fartøyene som er senket her:
Éric Aumonier
Éric Marie Pierre Henri Aumonier (født 22. februar 1946 i Paris i Frankrike) er en fransk katolsk geistlig og emeritert katolsk biskop av Versailles.
Prest
Éric Aumonier tok lisensiatsgrad i filosofi og doktorgrad i teologi ved det pavelige universitet Gregoriana mens han bodde på det franske kolleg i Roma, og ble presteviet av kardinal Carlo Confalonieri den 2. juli 1971 for erkebispedømmet Paris.
Biskop av Versailles
Den 11. januar 2001 utnevnte Johannes Paul II ham til biskop av Versailles.
Pave Frans innvilget hans avskjedssøknad den 17. desember 2020, få uker for hans 75-årsdag.
Biskop Aumonier fikk den 8. februar 2021 oppdraget fra kirkens side om tilsynet med restaureringen av Notre-Dame etter den store brannen før påsken i 2019.
Episkopalgenealogi
Hans episkopalgenealogi er:
Axel Fredrik Londen
Axel Fredrik Londen (født 5. august 1859 i Fredrikshamn, død 8. september 1928 i Helsingfors) var en finsk skytter som deltok i de olympiske leker 1912 i Stockholm.
Londen vant en olympisk bronsemedalje i skyting under OL 1912 i Stockholm. Han var med på det finske laget som kom på tredjeplass i lagkonkurransen 100 meter løpende hjort, enkeltskudd. De andre på laget var Nestori Toivonen, Iivar Väänänen og Ernst Rosenqvist.
Persistent
Persistent er et ord som kommer fra latin, og kan bety konstant eller vedvarende.
Persistent kan ha flere betydninger:
Kleskurv
En kleskurv, også kalt skittentøyskurv eller vaskekurv, er en kurv som brukes til oppbevaring av klær for lagring eller skittentøy før vask.
Oppbygning
De fleste kleskurver er designet for å være luftgjennomtrengelige slik at eventuell fuktighet i tøyet kan unnslippe.
Noen kleskurver er har sitteplass på topp, hvilket gjør dem til et kombinasjonsmøbel.
Materialer
Kleskurver er vanligvis laget av plast eller vevd rotting. De kan også være laget av metall, treverk, tekstil eller flettet vier.
Omar Østli
Steinar Omar Østli (født 7. august 1970) er en norsk gitarist, låtskriver og vokalist.
Østli, som startet sin karriere i bandet Yesterday´s Rain, er også kjent som gitarist i Onkel Tuka, The Salmon Smokers, Belfast Express, Bobben Roll´s Brennevinstrio, Tor Brynildsen Band og Hege Brynildsen Band. I 2007 ga han ut sitt første soloalbum, Ingens mann. Plate nummer to, 1750 Halden, kom i 2011. I 2015 (11. desember) kom utgivelse nummer tre, «Hvite netter». I 2016 ga han ut to album, 1752 Halden og Oppover. I 2018 kom samleplaten med bandet Yesterday´s Rain: "Message To Your Heart (1986-1996)". Han har samarbeidet med artister som Henning Kvitnes, Luke Elliot, Iain Matthews, Tor Brynildsen, Hege Brynildsen, Torgeir & Kjendisene og Paal Flaata.
Albumet Central pensjonat utkom i 2020, og singelen «Ny deal» ble utgitt i 2021. I juli 2022 skrev Omar Østli sangen «Dumme mann» sammen med Gøran Grini.
VG247
VG247 (stilisert som VG24/7) er en britisk videospillblogg, startet opp i februar 2008 av Patrick Garratt. CNET-bloggen Crave har rangert den som den tredje beste videospillbloggen i verden.
Magne Almås
Magne Almås (født 1972) er norsk tekstforfatter, komponist og gitarist i bandet Sie Gubba. Han har vært daglig leder i TS Partner Underholdning som blant annet har arrangert Sommerfestivalen i Selbu.
Almås dannet Sie Gubba i 1995 sammen med Hans Skogaas, Ola Dragmyrhaug, og John Ole Morken.
Almås har skrevet de fleste av gruppas sanger, blant annet «Finast jenta», «Fjellrypa», «Alt du vil ha» og «Soldat». Han var vokalist i gruppa fra 1995 til 2004 men pleier å synge «Helg, 240 og fest» på konsertene.
Dannii Minogue
Danielle Jane «Dannii» Minogue (født 20. oktober 1971 i Melbourne) er en australsk sanger og skuespiller.
Bakgrunn
Dannii Minogue ble født i Melbourne i Australia. Forendrene var en australsk regnskapsfører av irsk avstamning, og en danser fra Wales. Hennes eldre bror, Brendan, er TV-fotograf, og hennes eldre søster, Kylie Minogue, er også sanger og skuespiller.
Karriere
I 1988 spilte Minogue i den australske såpeserien Home and Away, før hun begynte sin karriere som popsanger tidlig på 1990-tallet. Minogue oppnådde tidlig suksess, men etter utgivelsen av hennes andre album, sank hennes popularitet som sanger, noe som førte til at hun konsentrere seg om jobb som programleder.
Hennes første album Dannii, ble utgitt i 1990. Utenfor Australia ble albumet utgitt i 1991 med tittelen Love and Kisses, og ble en topp ti hit. Den første singelen Love and Kisses nådde nummer fire på den australske hitlisten. I Storbritannia nådde sangen topp ti lista. I august 1991 la Minogue ut på en omfattende turne i Sørøst-Asia.
Minogues interesse for dance påvirket hennes tredje album Girl, utgitt i september 1997, som presenterte albumet en mer sofistikert og voksen stil av dansemusikk. Den første singelen All I Wanna Do, nådde nummer fire på den britiske lista, og ble fikk gull i Australia. Den neste singlen, Everything I Wanted og Disremembrance, klarte ikke å nå topp ti, men ble nummer én på den britiske hitlisten.
I november 2001 lanserte Minogue singelen, Who Do You Love Now. Sangen nådde nummer tre på den britiske lista, og nummer en på dansen listene. I USA ble sangen utgitt til danceklubber, og nådde nummer en på Billboard-listene. I mars 2003 ga Minogue ut sitt fjerde album Neon Nights, nådde nummer åtte på den britiske albumlisten, hennes høyeste siden debuten, og fikk tre topp ti singler. Singelen I Begin to Wonder, nådde 2.-plass på den britiske lista. Singlene I Begin to Wonder og Don't Wanna Lose This Feeling var også betydelige suksesser på den amerikanske dancelistene.
Hun har siden sesong fire vært dommer i den engelske sangkonkurransen X Factor.
Mark Farrell
Mark E. Farrell (født 15. mars 1974) er en amerikansk politiker (D) og advokat som siden 23. januar 2018 er ordfører i San Francisco. Han representerte før dette «District 2», som består av bydelene Marina, Cow Hollow, Pacific Heights, Seacliff, Lake District, Presidio Heights, Jordan Park, Laurel Heights og deler av Russian Hill).
Sharlto Copley
Sharlto Copley (født 27. november 1973) er en sørafrikansk filmprodusent, skuespiller og filmregissør som er best kjent for sin rolle som Wikus van de Merwe i filmen District 9. Copley har også vært med i filmen The A-Team med Liam Neeson, Bradley Cooper, Quinton Jackson og Jessica Biel.
De neste årene har han flere kjente filmer på gang, som Neill Blomkamp-regisserte Elysium med Matt Damon og Jodie Foster, Maleficent med Angelina Jolie, Sam Riley og Elle Fanning, samt Oldboy med Josh Brolin, Elizabeth Olsen og Samuel L. Jackson, en Spike Lee-regissert nyinnspilling av den sørkoreanske filmen med samme navn fra 2003.
Jordan Galland
Musikk
Atten år gammel dannet Galland rockegruppa Dopo Yume, som spilte på konsertene sammen med Rufus Wainwright (sønn av kjente Loudon Wainwright III), Cibo Matto, og Phantom Planet. Et senere band, Domino, er signert til Mark Ronsons plateselskap Allido Records. I tillegg har Galland samarbeidet med sin barndomsvenn Sean Lennon, og spilt elektrisk piano på Mark Ronsons album Version.
Film
Gallands kortfilm fra 2005, Smile for the Camera, fikk pris for beste filmhåndverk ved New Yorks uavhengige internasjonale film- og videofestival i 2005. Han regissert, fotograferte og redigerte filmen selv, foruten også å skrive filmmusikken og temasangen sammen med Sean Lennon og Timo Ellis.
En animert musikkvideo for hans band Domino, Green Umbrella, ble vist ved flere filmfestivaler i USA og i Madrid ved Alcine37.
Hans langfilmdebut, Rosencrantz and Guildenstern Are Undead både skrev og regissert han, og den ble filmet i New York i løpet av 2007, men er ennå ikke klargjort og vist.
Bybrannen i London 1666
Bybrannen i London 1666 (på engelsk kjent som The Great Fire of London) var en enorm bybrann som raste i London fra 2. til 5. september 1666. Brannen brente ned middelalderens City of London på innsiden av den gamle romerske bymuren. Den truet, men nådde ikke det aristokratiske distriktet Westminster, kong Karl IIs Palace of Whitehall, og det meste av forstadsslummen. Brannen ødela 13 200 hus, 87 sognekirker, den gamle St. Pauls katedral (ny katedral ble bygget opp etterpå), og de meste av bygningene til myndighetene i City of London. Det er beregnet at brannen ødela hjemmene til rundt 70 000 av de 80 000 innbyggerne i City of London. Antallet døde er ukjent, men tradisjonelt er det antatt å ha vært meget lite da kun seks verifiserte dødsfall ble nedtegnet. Denne begrunnelsen har siden blitt utfordret på grunnlag av døde fattige og fra middelklassen ikke ble nedtegnet, foruten at heten fra brannen kan ha kremert mange ofre slik at ingen gjenkjennbare levninger gjensto. Et smeltet stykke keramikk er utstilt ved Museum of London. Det ble avdekket av arkeologer i Pudding Lane hvor brannen begynte, og viser at temperaturen hadde nådd 1700 °C.
Den store brannen begynte i bakeriet til Thomas Farriner (eller Farynor) i Pudding Lane kort tid etter midnatt søndag den 2. september og spredte seg raskt vest mot City of London. Bruken av datidens brannslukkingsteknikk, brannbrytere ved å opprette branngater ved nedriving, ble kritisk forsinket grunnet ubesluttsomheten og vaklingen til borgermester i City, Thomas Bloodworth. Ved den tiden da storstilt demolering ble beordret søndag natt hadde vinden allerede blåst brannen til en ildstorm som overvant slike grep. Brannen presset seg nordover på mandag inn i hjertet av City. Orden og ro i gatene brøt sammen da rykter om mistenkelige fremmede hadde satt i gang branner. Frykten for de hjemløse fokuserte på franskmenn og nederlendere, Englands fiender i den pågående andre anglo-nederlandske krig; disse innvandringsgruppene ble ofre for lynsjing og vold i gatene. På tirsdag spredte brannen seg over det meste av City, ødela den gamle St. Pauls katedral og hoppet over elven Fleet og truet Karl IIs hoff ved Whitehall, mens koordinert brannbekjemping ble mobilisert på samme tid. Kampen for å slukke brannen er vurdert til å ha blitt vunnet ved to faktorer: den sterke vinden fra øst ebbet ut, og garnisonen ved Tower of London brukt krutt for å opprette effektive branngater som forhindret at brannen spredte seg ytterligere østover.
De sosiale, økonomiske og samfunnsmessige problemene som ble skapt ved katastrofen var overveldende. Evakueringen fra London og ny bosetting andre steder ble sterkt oppmuntret av Karl II som fryktet et opprør i London blant husløse og desperate flyktninger. Til tross for tallrike radikale forslag ble London gjenoppbygget i all vesentlighet med samme gatenett som før brannen. Dette var tredje gang London hadde blitt nesten fullstendig ødelagt av brann; det hadde tidligere skjedd i 1133/1135 og 1212. Et senere tilfelle, Luftwaffes brannbombeangrep den 29. desember 1940 har blitt kjent som The Second Great Fire of London.
Hendelsesforløp
Brannen brøt ut natt til søndag 2. september 1666. Den startet i Pudding Lane, i huset til Thomas Farrinor som var hoffbaker for Karl II. Antagelig startet den fordi Farrinor hadde glemt å slukke bakerovnen før han gikk til sengs kvelden før, og en gang etter midnatt kan glør fra ovnen ha satt fyr på veden som lå ved siden av. Farrinor lyktes i å komme seg ut sammen med sin kone, datter og en tjener, mens en tjenestepike ble brannens første offer. I ettertid sverget Farrinor, hans sønn og datter igjen og igjen på at ovnen deres var slukket om kvelden, og at det ved midnatt ikke var nok glør i ovnen til å tenne et stearinlys, slik at de hadde vært nødt til å gå et annet sted for å få det tent. Men kl 2 om natten våknet de og holdt på å kveles av røyk.
Innen en time etter utbruddet ble sir Thomas Bloodworth, Lord Mayor of London, vekket. Han var ikke bekymret over brannen, og skal ha sagt at «en kvinne kan pisse den ut».
De fleste bygningene i London var bindingsverkshus, innsatt med brannfarlig tjære, og med stråtak. Attpåtil blåste det kraftig fra øst den natten, slik at gnister fra bakerens hus snart satte nabohusene i brann. De var tørre etter en lang, varm sommer. At de også lå tett i tett i trange smug, gav ilden gunstige forhold. Arkeologiske undersøkelser har vist at lagerhusene rundt Pudding Lane var fulle av brennbare varer som tømmer, tau og olje. I 1979 undersøkte man restene av en utbrent butikk i Pudding Lane, nær bakeriet der brannen startet. I kjelleren ble det funnet rester etter 20 tønner tjære. Smeltede skår av keramikk viste at temperaturen under brannen var oppe i rundt 1.700°C.
Blytaket på St. Paulskatedralen smeltet i heten, og kokende bly sprutet fra takrennene ned på brosteinen før det fløt videre nedover Ludgate Hill. Mengden som hadde søkt tilflukt inne i katedralen, ble tvunget ut mens heten fikk takbjelkene over dem til å ta fyr. Snart dryppet smeltet bly fra taket inn i sprekker i katedralbygget, så selve steinene eksploderte av heten «som granater».
En samtidig kilde beskrev brannen i malende ordelag:
Lord Mayor - borgermesteren - gjorde en alvorlig feil da han nektet å beordre en del hus revet uten eiernes samtykke. Dersom hus var blitt revet og branngater åpnet, ville ikke ilden ha kunnet spre seg like raskt. Slukningsforsøk med bøtter var håpløse, både på grunn av ildens omfang og de trange gatene.
Ødeleggelsene
Brannen i 1666 ødela 13 200 hus, 87 sognekirker, seks kapeller, 44 laugshaller, Royal Exchange, Custom House (tollboden), St. Pauls katedral, Guildhall i lag med de fleste andre bygningene i Londons velstående gate Cheapside, Newgate-fengselet, Christ's Hospital, Whittingtons langhus (med 128 seter ett av Europas største offentlige toaletter), Bridewell-slottet, Sessions House, fire broer over Themsen og Fleet og tre byporter. 100 000 mennesker ble hjemløse, hvilket vil si en sjettedel av innbyggerne. Heldigvis bodde bare en fjerdedel av innbyggerne innenfor bymuren, og brannen hadde ikke berørt voksende forsteder som Wapping og Stepney. Den vestlige delen av Fleet Street og deler av Holborn, the Strand og plassene i West End var også blitt stående.
Antall omkomne er usikkert, siden det ikke fantes folkeregister. Folk kunne omkomme uten å bli funnet, ettersom den intense heten ville ha kremert levningene deres fullstendig. Neil Hanson setter i sin bok The Great Fire of London in that Apocalyptic Year, 1666 antall omkomne til atskillige tusen.
Bybrannen i 1666 regnes av mange historikere som verdenshistoriens mest ødeleggende brann startet ved et ulykkestilfelle. Innenfor bymurene ble nesten fem sjettedeler av byen lagt i aske, og utenfor murene ble et område omtrent tilsvarende den bevarte sjettedelen også ødelagt.
Et overslag over det økonomiske tapet ender på minst ti millioner pund sterling; omsatt i dagens pengeverdi er det snakk om milliardbeløp.
Etterspill
Det hadde i årene før brannen kommet flere profetier om en stor katastrofe i 1666. Årstallet er spesielt, fordi det med arabertall inneholder dyrets tall, 666, og med romertall skrives som en rekke av nedadgående verdier (MDCLXVI). Etter borgerkrigene og pesten i 1665 som drepte over 68 000 mennesker ventet mange Åpenbaringens tredje rytter.
Etter brannen begynte det å sirkulere et rykte om at det lå et katolsk komplott bak. En fransk urmaker, Robert «Lucky» Hubert, tilstod, muligens under tortur, å ha startet brannen i bakeriet. Han ble dømt til tross for overveldende bevis for at han ikke kunne ha startet brannen, og ble hengt på Tyburn 28. september samme år.
Konsekvenser for byutviklingen
Christopher Wren fikk i oppdrag å lede gjenoppbyggingen av byen. I hans originale plan så han for seg en by i tegl og stein med en rettlinjet gateplan og kontinentale plasser og avenyer. Dette skar seg raskt, fordi mange grunnmurer og kjellere var intakte, og dermed var det vanskelig å få gjort noe med eiendomsforholdene. Det nye London fikk derfor fortsatt mange trange gater, men etter at parlamentet hadde samlet inn penger ved å legge en skatt på kull kunne man bygge den opp i tegl og stein og dermed minske brannfaren drastisk. Faktisk ble det ikke igjen reist noen bygning i London med stråtak før i 1997, da det nye Globe Theatre åpnet. Det ble også langt bedre sanitære forhold, og London ble aldri igjen rammet av pest. Wren bygde også en rekke kirker, inkludert den nye St. Pauls katedral hvor han ligger gravlagt.
Selv om London hadde blitt rammet av en enorm katastrofe var det mange som så det som en velsignelse også. I Anecdotes of the Manners and Customs of London in the Eighteenth Century ga James Peller Malcolm uttrykk for dette:
Ingens mann
Ingens mann er et musikkalbum med Omar Østli, utgitt i 2007. Dette er hans debutalbum.
Roger Williams
Roger Williams (født trolig i desember 1603, død i mars 1683) var en engelsk prest, forfatter og gårdbruker som etablerte Providence. Etableringen var grunnlaget for Rhode Island-kolonien og Providence-plantasjene som senere ble den amerikanske delstaten Rhode Island. Williams var en fremstående talsmann for religionsfrihet (noe som var revolusjonært den gangen), skille mellom kirke og stat, og for rettferdig behandling av de innfødte i Amerika (kalt indianere). Williams var mot statskirken i Massachussetts (kirken der var den puritanske som han selv tilhørte). Han ville skille kirke og stat primært for å verne kirkens integritet, han mente at økonomiske og politiske privilegier knyttet til kirken ville korrumpere de religiøse livet. Han regnes den første som gjennomførte religionsfrihet og skille mellom stat og kirke.
Williams mente at jorda i de engelske koloniene på vestkysten av Amerika tilhørte de innfødte og at kongen av England ikke hadde rett til å overdra land til kolonistene. Williams mente at emigrantene måtte kjøpe jord av de innfødt som hadde eiendomsrett til landet og at det måtte skje ved frivillig avtale. Han lærte seg narragansettfolkets språk.
Williams mente at alle borgerne skulle ta del i den politiske styringen og at myndighetene ikke skulle har makt enn borgerne betror dem. Etter Williams forble Rhode Island åpent for alle uansett religion (Pennsylvania innførte religionsfrihet i 1682). Flere religionssamfunn begynte sin virksomhet i USA i Rhode Island, blant andre baptister, adventister, kvekere og jøder. Williams var motstandere av kvekernes lære, men religionsfriheten gikk foran. I 1672 hadde en skarpt verbalt angrep på kvekerne der han i 14 punkter kritiserte flere sider ved kvekernes religion. I august 1672 debatterte Williams og tre kvekere offentlig i fire dager foran en stor forsamling i Providence og i Newport. Debatten skal ha vært preget av en hard og høylytt stil. Williams mente det var blasfemi å øve vold mot annerledes tenkende i guds navn.
Williams argumenterte for religionsfrihet blant annet med at undertrykkelse skapte hykleri, blasfemi og opprør mot kongen. Han mente at forfølgelse av anderledes troende bare gjorde dem hardere og at bare gud kunne få den vantro på rett spor.
Bakgrunn
Williams omtales som baptist, kalvinist og puritaner eller tidligere puritaner. Puritanerne var en bevegelse som ønsket å rense den anglikanske kirken for katolske riter som kom inn under Elizabeth I. Williams var overbevist om at dåp som bekjennelse av troen var det eneste gyldige. Williams (sammen med elleve andre meningsfeller) stiftet i 1639 Providence Baptiste Church i Rhode Island, det var den første baptistmenigheten i Amerika og dette regnes som begynnelse på baptismen i Amerika. Han var utdannet prest ved Cambridge University og arbeidet som ung for den fremstående engelske juristen Edward Coke.
I Amerika
Den fromme Anne Hutchinson, som også ble presset ut av Massachusetts i mars 1637, kom til et sted som ble kalt Portsmouth. Hutchinson kom fra England til Boston i 1634 og arrangerte der jevnlige møter for å diskutere søndagens preken. Hun ble anklaget for kjetteri og forvist fra Massachusetts. Hutchinson mente i likhet med Williams at det i Boston ble lagt for mye vekt på ytre atferd, og de mente i stedet at det avgjørende at den hellige ånd var tilstede hos enkelte. Flere slike små etableringer (inkludert Newport og Warwick) i området vokste til kolonien Rhode Island. Williams fortalte at han håpet at den nye kolonien kunne være et tilfluktssted for personer plaget for sin «samvittighet» (det vil si sin religion) og for religiøst forfulgte. Lovboken for den nye kolonien omfattet bare verdslige forhold, ikke religion. Williams var puritansk prest og kritisk til Massachusetts kolonistenes behandling av de innfødte. Rhode Island-kolonien og Providence-plantasjene ble senere til delstaten Rhode Island. Roger Williams’ utvandring fra Massachusetts til Providence regnes som en viktig hendelse i USAs historie.
Før han reiste til Amerika i 1631 ble han kjent med unge politisk aktive puritanere som Oliver Cromwell. Han var tilbake i England i 1643 og i 1651, og ble der venn med dikteren John Milton. Fra 1636 livnærte han seg av jordbruk og handel. Rhode Island ble sentrum for baptismen i Amerika på 1600-tallet.
Mellom 1643 og 1652 skrev han flere brev og bøker (blant The Bloudy Tenent of Persecution,1644, der han argumenterte for religionsfrihet) som ble et ledd i meningsutvekslingen med John Cotton, en av lederne for Massachusetts-kolonien.
Ettermæle
Williams' publikasjoner påvirket blant annet den engelske filosofen John Locke. Locke besøkte aldri Nord-Amerika og baserte seg blant annet på publikasjoner av Williams og andre med førstehånds erfaring. Martin Luther King omtales som å tilhøre den baptistiske og liberale, menneskerettslige tradisjonen etter Williams.
Williams’ ideer om religionsfrihet og menneskeretter hadde innflytelse i Norge. Blant annet hos Georg Fasting med boken Religionsfrihetens historie (1914) og hos Frede Castberg som fremhevet den amerikanske bakgrunnen for menneskerettene. Castberg fremhever Williams som et tidlig talsperson for moderne borgerretter som religionsfrihet og ytringsfrihet, et århundre før den amerikanske Virginia Declaration of Rights (1776) og den franske Erklæringen om menneskets og borgerens rettigheter (1789). Professor David Hackett Fischer beskriver i Albion’s Seed: Four British Folkways in America de fire britiske «stammene» som etablerte seg i ulike kolonier og preget den politiske kulturen i det senere USA. Ifølge Johan Galtung utgjorde puritanerne i Massachusetts det arrogante USA, mens baptistene (anført av Williams) og kvekerne (som etablerte Pennsylvania) utgjorde det snille USA. Williams er sitert i NOU 2016:13 Samvittighetsfrihet i arbeidslivet. Filosofen Martha Nussbaum tar i Liberty of Conscience (Basic Books, 2008) utgangspunkt i Williams' liv og publikasjoner.
Det private Roger Williams University med hovedkontor i Bristol, Rhode Island, ble etablert i 1956 og har navn etter Williams. Roger Williams University (1866-1929) var et lærested for svarte i Nashville stiftet av baptister.
Misal po zakonu rimskoga dvora
Misal po zakonu rimskoga dvora (latin: Missale Romanum Glagolitice) er en missale og inkunabel skrevet på kroatisk med glagolittisk skrift. Den ble trykket 22. februar 1483, 28 år etter Gutenbergbibelen, og er den første trykte teksten på kroatisk og den første missale trykket med en annen skrift en den latinske. Boken er en editio princeps og en av seks inkunabler trykket med glagolittisk skrift.
Editio princeps
Editio princeps er latin for «første edisjon» ( - trykte er underforstått ettersom det er dette som var normalbruken). Uttrykket benyttes fremst om den første trykte versjon av antikke og middelalderske tekster som tidligere hadde sirkulert bare som håndskrifter.
Det må skjelnes fra set moderne uttrykk førsteopplag, som synes å ha samme betydning, med den vesentlige forskjell er at et slikt verk sjelden er blitt spredt som håndskrift før trykkingen.
Balkan
Balkan eller Balkanhalvøya er en halvøy i Europa som ligger i og danner det som vanligvis defineres som Sørøst-Europa. Balkanhalvøya grenser mot Adriaterhavet og Det joniske hav i vest, Egeerhavet og Marmarahavet i sør, og Svartehavet i øst. Det er noe uenighet om hvor Balkans nordre grense på landjorden går, men en vanlig definisjon er å sette grensen i elvene Donau, Sava og Kupa. Balkan rommer en myriade av folkeslag, kulturer, religioner og språk. Regionen har et areal på 550 000 km² og omkring 53 millioner innbyggere.
Opp gjennom historien har Balkan vært et sentralt krysningspunkt og møtested for handel, invasjon og migrasjon. Bare det smale Bosporosstredet skiller Balkan fra Asia, og det har lenge vært livlig kontakt mellom folk og kulturer på begge sider av sundet og nordover inn i svartehavsområdet. Den gunstige plasseringen ved dette skjæringspunktet mellom øst, vest, nord og sør ga makthaverne i Istanbul muligheter til å kontrollere ferdselen og handelen i området, og var et grunnlag for rikdom og makt. Balkans historie preges av at regionen har vært underlagt ulike stormakter som kjempet om innflytelse på halvøya. Kombinert med halvøyas etniske mangfold har dette ført til at statsdannelser og grenser har vært omskiftelige, omstridt og gjenstand for en rekke kriger og konflikter.
Regionen har navnet fra Balkanfjellene som går gjennom midten av Bulgaria og inn i Øst-Serbia. Navnet Balkan kommer fra det protobulgarske balh («rikdom»).
Stater på Balkan
En vanlig definisjon av hvilke stater eller deler av stater som tilhører Balkan er følgende (ikke inkludert eventuelle øyer):
Hele landet:
Mesteparten av landet:
Kun en mindre del av landet:
Mohicanville (Ohio)
Historie
Mohicanville ble opprettet i 1833. Samfunnet har fått sitt navn etter elven som renner i nærheten: Mohican River. Et postkontor kalt Mohican ble opprettet i 1837, og var i drift til 1907.
Iivar Väänänen
Iivar «Iivo» Väänänen (født 17. september 1887, død 13. april 1959) var en finsk skytter som deltok i de olympiske leker 1912 i Stockholm.
Väänänen vant en olympisk bronsemedalje i skyting under OL 1912 i Stockholm. Han var med på det finske laget som kom på tredjeplass i lagkonkurransen 100 meter løpende hjort, enkeltskudd, bak Sverige og USA. De andre på laget var Nestori Toivonen, Axel Fredrik Londen og Ernst Rosenqvist.
Enns
Enns er en by i den østerrikske delstaten Oberösterreich. Byen har 11 281 innbyggere (2010) og ligger 281 moh ved elven Enns, hvor denne danner grensen til Niederösterreich og dessuten munner ut i Donau.
Byen Enns kaller seg om enn omstridt, Østerrikes eldste by. Tildelingsbrevet med byrettigheter fra 1212 oppbevares i bymuseen.
I byen finnes flere gamle og interessante bygninger: den gotiske Pfarrkirche (1308–43), rådhuset (1547) det 60 meter høye bytårnet (1554–68) og slottet Ennsegg (1565), hvor Napoleon bodde i tre dager. St.-Laurenz-Basilikaen eller Lorchbasilikaen i bydelen Lorch med synlige utgravninger fra Lauriacum, en betydelig romersk by på dette sted, langs limes.
Byen var den første Cittaslowbyen i Østerrike.
Åreskutan
Åreskutan er et fjell som ligger vest i Jämtland i Sverige. Det ligger i det populære slalåmområdet Åre. Fjellet strekker seg til 1 420 moh. En skiheis går opp til 1 270 moh. Ved endestasjonen på heisen ligger en liten restaurant kalt "Stormköket".
Nic. Nessa
Nicolai Nessa (født 1902, død 1962) var en norsk kunstmaler fra Rogaland.
Han ble i 1933 antatt med en kulltegning på Statens 50. Kunstutstilling.
Liste over flaggbærere for Sør-Afrika under OL
Liste over flaggbærere for Sør-Afrika under OL inneholder samtlige idrettsutøvere som har båret Sør-Afrikas flagg under åpningsseremoniene til sommer- og/eller vinter-OL.
Ernst Rosenqvist
Rosenqvist vant en olympisk bronsemedalje i skyting under OL 1912 i Stockholm. Han var med på det finske laget som kom på tredjeplass i lagkonkurransen 100 meter løpende hjort, enkeltskudd, bak Sverige og USA. De andre på laget var Nestori Toivonen, Axel Fredrik Londen og Iivar Väänänen.
Dadra og Nagar Haveli og Daman og Diu
Dadra og Nagar Haveli og Daman og Diu er et forbundsterritorium i India. Det ble opprettet 26. januar 2020 ved sammenslåing av de to tidligere forbundsterritoriene Dadra og Nagar Haveli og Daman og Diu som følge av vedtak i Indias parlament i desember 2019. Daman by er territoriets administrasjonssentrum.
Forbundsterritoriet består av fire spredte områder, tre på vestkysten av India og ett sør på Kathiawar. Områdene var en del av Portugisisk India. Portugal tapte kontroll over Dadra og Nagar Haveli i 1954, mens Daman og Diu ble invadert av India i 1961. Dadra og Nagar Haveli og Daman og Diu ble da organisert som forbundsterritorier.
Lara Malsiner
Lara Malsiner (født 14. april 2000) er en italiensk skihopper, som har bronse individuelt fra Vinter-OL for ungdom 2016 på Lillehammer som fremste internasjonale meritt.
Hun begynte med skihopp i 2009/10-sesongen, og debuterte internasjonalt i februar 2012 i Kranj, der hun kom på 15.-plass. Hennes eldre søster, Manuela Malsiner, er også skihopper.
Idrettskarriere
Hun ble italiensk ungdomsmester i skihopp i februar 2012. Hun debuerte internasjonalt med et FIS-renn i februar 2012 i Kranj, der hun kom på 15.-plass.
Malsiner deltok ved Alpencup 2013/14, og fikk to 11.-plasser som beste enkeltresultater. Hun deltok ved OPA-skilekene 2014 (Nordische Skispiele der OPA 2014) i Gerardmer, som er et årlig mesterskap for medlemslandene i Organisation der Alpenländer-Skiverbände (OPA), og individuelt kom hun der på 2.-plass.
Hun deltok ved det italienske mesterskapet i oktober, og endte der på 5.-plass.
Ved Alpencup 2014/15 fikk hun flere pallplasseringer, med 2.-plass fra rennet i Seefeld 6. januar som beste enkeltresultat. Hun deltok ved OPA-skilekene 2015 (Nordische Skispiele der OPA 2015) i Seefeld, som er et årlig mesterskap for medlemslandene i Organisation der Alpenländer-Skiverbände (OPA), og hun vant der hopprennet. Italia kom på 8.-plass i lagkonkurransen.
Ved det italienske mesterskapet i 2014 kom hun på 4.-plass.